### 52.    Røgfri arbejdstid

**Åbent**

Sagsnr.: 326-2019-12046       J.nr.: 87.20.00           Dokumentnr.:
326-2020-50489

**Beslutning**

Beslutning.

**Resume og sagens baggrund**

Asta Rasmussen besluttede 14. januar 2019 at
igangsætte en proces frem mod røgfri arbejdstid med virkning fra 1. januar
2020. 5. marts 2019 nedsatte Hovedudvalget en arbejdsgruppe til at arbejde
videre med processen om røgfri arbejdstid. Hovedudvalgets besluttede 6. maj
2019 at lade arbejdsgruppen udarbejde konkret forslag til høringsbrev. Den 22.
oktober 2019 sendte Hovedudvalget forslaget til proces til høring i de lokale
MED-udvalg. Der indkom 38 høringssvar, som blev præsenteret for Hovedudvalget
3. februar 2020. Den 27. januar 2020 besluttede direktionen, at rygestoppet i
givet fald indføres som en administrativ ledelsesbeslutning med efterfølgende
orientering af det politiske niveau. Ikrafttrædelsestidspunktet for et rygestop
er i processen blevet flyttet til 1. august 2020.

**Indstillinger**

Personalechefen indstiller at direktionen godkender, at

1.    Der med
ikrafttrædelse den 1. august 2020 indføres totalt rygestop på Kalundborg
Kommunes arbejdspladser og i arbejdspladsregi

2.    Kalundborg
Kommunes ansatte rygere i givet fald tilbydes ét uden for arbejdstid placeret,
betalt rygestopkursus med betalte rygestoppræparater i kursusperioden

3.    Kalundborg
Kommunes politik for at fremme røgfri miljøer, godkendt af Økonomiudvalget den
11. oktober 2017, justeres adækvat til efterfølgende politisk godkendelse

4.    Sagen sendes til
orientering i Hovedudvalget, Økonomiudvalget og Kommunalbestyrelsen.

**Behandling**

Direktionen, Hovedudvalget, Økonomiudvalget og
Kommunalbestyrelsen.

**Sagsfremstilling**

Ved Ældre- og Sundhedsudvalgets møde den 14. januar 2019
blev det besluttet at pålægge administrationen at komme med et oplæg, som
skulle være med til at reducere antallet af rygere. Såvel røgfri skole, som
røgfri arbejdsplads skulle være en del af oplægget. Den 5. februar 2019
anbefalede Ældre og Sundhedsudvalget en proces med høring af MED-organisationen
og efterfølgende orientering af Ældre- og Sundhedsudvalget og Økonomiudvalget
om den model, som administrationen valgte for indførelse af røgfri arbejdstid.
Økonomiudvalget godkendte oplægget til proces.

Herefter nedsatte Hovedudvalget en arbejdsgruppe og
gennemførte en høringsproces af samtlige arbejdspladser i Kalundborg Kommune om
indførelse af et generelt forbud mod rygning i regi af arbejdet i kommunen. I
høringsprocessen blev det oplyst, at et forbud/rygestop er begrundet i det
vigtige formål at udbrede røgfri miljøer med henblik på at forebygge
sundhedsskadelige effekter af passiv rygning og forebygge, at nogen ufrivilligt
udsættes for passiv rygning.

I begrundelsen for den valgte model med et totalt rygestop
indgår, at kommunen har et øget ansvar på sundhedsområdet, som i forhold til
tobak i kommunens Strategi for det Nære Sundhedsvæsen, er kommet til udtryk i
følgende indsatser:

·
Systematisk forebyggelse af rygestart blandt børn og unge

·
Støtte de mennesker der ønsker at holde op med at ryge og sikre,
at alle, der ønsker at blive røgfri, oplever, at de kan få hjælp hertil

·
Fremme røgfri miljøer

Med kommunens ansatte som rollemodeller for kommunens
borgere understøtter et totalt rygestop på arbejdspladserne ovenstående
indsatser.

Jakob Knudsen indebærer, at det ikke længere er tilladt at
ryge i arbejdstiden eller i regi af arbejdet uden for normal arbejdstid,
herunder i betalte og selvbetalte pauser.

Det har også været drøftet, at Kalundborg Kommune skal
tilbyde ansatte rygere et centralt betalt rygestopkursus med betalte
rygestoppræparater, som gennemføres i fritiden, hvilket indgår i beslutningen.

Med den administrative beslutning om rygestop for Kalundborg
Kommunes ansatte skal kommunens politik for at fremme røgfri miljøer
ajourføres.

Som en del af den politiske beslutning indgik også
udarbejdelse af en model for røgfri skole. En sådan model er ikke en del af
dette oplæg, da røgfri skole indgår i den indgåede tobaksaftale blandt et
flertal af folketingets partier.

**Økonomiske konsekvenser**

Udgifter til kurser og præparater findes inden for
eksisterende budgetter.

**Direktionens møde den 17.
februar 2020:**

Godkendt.

**Administrationens bemærkninger den 21. februar 2020:**

Efter Direktionsmødet er behandlingen ændret således, at
sagen sendes til orientering i Ældre- og Sundhedsudvalget, Økonomiudvalget og
Kommunalbestyrelsen som en åben sag.

**Ældre- og Sundhedsudvalgets
møde den 9. marts 2020:**

Orienteringen taget til efterretning.

Udvalget anbefaler, at reglerne også kommer til at omhandle
snus og andre tobaksprodukter.

Herman Steffensen stemte imod, da han ikke kan gå ind for
indførelse af røgfri arbejdsplads.

**Økonomiudvalgets møde den 22.
april 2020:**

Økonomiudvalget bemærker, at det er en sag til orientering
for udvalg og kommunalbestyrelse. Beslutningen om røgfri arbejdstid er truffet
administrativt.

Verner Holst og Sundhedsudvalgets bemærkninger er en opfordring
til, at administrationen også beslutter regler for snus og andre
tobaksprodukter.

Med denne præcisering anbefaler Økonomiudvalget at
orienteringen tages til efterretning.

Catrine Andresen (A) og Berta Østergaard (A) tog forbehold.

**Bilag**

|  |  |
| --- | --- |
| [adresse] arbejdsplads | 326-2020-41879 |
| Høringssvar røgfri arbejdstid | 326-2020-19451 |
| Opsummering\_røgfri\_arbejdstid\_med\_kommentarer1 | 326-2020-24993 |